ADA ASSIMATURUSENG NASENGNGE HAK-HAK SIMULAJAJINNA 
PADATTARUPATAU 

Sininnna rupa tau ri jajingengngi ri linoe pada nappunnai memanni hak-hak 
tetongeng marilalenna riaseng rupa tau Asseddingenna Bangsa-Bangsae pura 
nappannessai riaseng assimaturuseng molai laleng tongenna hak hak 
simulangenna seddi seddi rupa tau. Assimaturuseng naolai pura napaddiolo pole 
piagam Asseddingenna Bangsa Bangsae , ye pamasseengngi attepperenna 
bangsa bangsae ri hak hak Simula jajinna padatta rupa tau ye pommarilalengnge 
na allebbireng appongenna ri asengnge rupa tau. Ri laleng Ada 
Assimaturusengnge hak hak simulajajinna padatta rupa tau pura napanessa 
memangngi Asseddingenna Bangsa Bangsae nasengnge hak hak adele'e pura 
nappunaie seddi seddi rupa tau. Hak hak pura dipanessaengngi ianaritu mencaji 
ripunnai. Hak hak simulajajinna padatta rupa tau ianatu hak tongeng mupuwere. 
Parilalengngi paddisengengmu tettongiwi hak hak mupuwere. Paptettei na 
pamassei ri lalenna alemu na padammu rupa tau. 
ADA ASSIMATURUSENG NASENGNGE HAK-HAK SIMULAJAJINNA 
PADATTARUPATAU 

PADDIOLO 

Pura ritimbang nasengnge dipattongengngi ri asengnge allebbireng napanjajie 
puang seuwae na hak-hak pada nappunnai manengnge salasureng padatta rupa 
tau ianaro simulangenna riasengnge merdeka e . Ade'e na atennangengnge tuo 
ri linoe. 

Pura ritimbang nasengnge gau de'e nasipakalebbireng pole padatta rupa tau 
ianaro mancaji pangkaukang makassara najajianni maggoppo maneng 
accairengnge na ajapparu'e ri laleng atina rupa tau. na ri purennuangi rijajiangi 
seddi lino naonroi'e padatta rupa tau ye'paneddingi'e riasengnge ininnawa 
mappau ada tongeng na ininawa suju'e ri Puang seuwae sibawa ininnawa 



leppe'e pole riasengnge akkitaureng na teggennekengnge pura mancaji seddi 

purennuang marilaleng pole taumaegae. 

Pura ritimbang nasengnge hak-hak padatta rupa tau parellu riatoro ri lalenna 

sure hukung'e, narekko de wedding seddi seddi tau nateru-terusi molai laleng 

salae na nasengnge laleng madeceng naola makkuraga pacelliri sifa' salae ye 

temmappakasitaue. 

Pura ritimbang nasengnge sipakau ripadatta massalassureng pole seddi negara 

sibawa negara laingne parellu ri pamasse. 

Pura ritimbang nasengnge ianaro Bangsa Bangsae pole ri asseddingenna 

Bangsa Bangsae na ri lalenna piagamna pura ripamasse atteprenna ri hak hak 

simulangenna rupa tau ri pancajie ri Puang Seuwae, ri appongeng madecenna 

na allebbirengna seddi seddi rupa tau, na hak hak terripasilaingeng pole 

makkunrai na urane'e. na pura nappettui molai addecengeng attuwongenna 

rilalenna kemerdekaan ye lebbi maloangnge. 

Pura ritimbang nasengnge negara negara anggotae pura majjanci molai 

addecengeng ri lalenna penghargaanna na penghormatanna ri hak hak 

simulangenna padatta rupa tau na kebebasang kebebasang tongengnge na 

massamang najama sibawa Asseddingenna Bangsa Bangsae. 

Pura ritimbang nasengnge paddisseng padae ri hak hak na kebebasangnge 

parellu mencaji sanreseng pole janci pura ripau'e, ianatu : 

Tudang Sipulung 

Ye Mappanesaengngi 

Ada Assimaturusenna Hak - Hak Simulajajinna Rupa Tau 

Riasengnge seddi tettongeng wassele pura naolae sininna Bangsa na Negarae 

ye situjue napurennuangnge sininna rupa tau ri lalenna masyaraka'e. Ada 

assima turuseng pura ri panjaci sanreseng , ri ala pakkuraga massappa 

paddissengeng ye pamasseengngi penghargaangnge ri hak hak kebebasanna 

rupa tau'e. 

Passaleng 1 



Sininna rupa tau ri jajiangngi rilinoe nappunnai manengngi riasengnge alebbireng 
. Nappunai riasengnge akkaleng, nappunai riasengnge ati marennni na sibole 
bolena pada sipakatau pada massalasureng. 

Passaleng 2 

Sininna rupa tau nappunnai maneng riasengnge hak na kebebasang ye tarukie ri 
lalenna Ada Assamaturusengnge, na degaga riasengnge mappasilaingeng 
appongeng, mappasilaingeng warenna uli, mappasilaingeng urane na 
makkunrai, mappasilaingeng bangsa, bahasa, agama na atteppereng, politik, 
arega mappasilaingeng assaleng ussulu bangsana , assugirenna, onrojajianna 
arega pangka'na. 

Nasengnge degaga ripasilaingeng riasengnge sifa' politi'na, hukungna na 
pangka'na ri internasionale' pole negara arega kampong naonroie' seddi tau 
pole. Mo pole negara ye merdekae ye engkae wilaya wilaya wakkelenna, arega 
naparentae. 

Passeleng 3 

Sininna rupa tau nappunnai hak tuo ri linoe, paneddingi riasengnge 
attennangeng na assalamakeng ri watakkalena seddi sedddi tau. 

Passaleng 4 

Degaga riaseng seddi seddi tau wedding ri pancaji ata na didangkangeng topa. 
Nasaba ye riaseng addangkangeng ata ianatu laleng salah. 

Passaleng 5 

Degaga seddi tau wedding ri sessa na digaukang pappada olokoloe'. 

Passaleng 6 



Sininna rupa tau nappunai hak ripattongeng ri olona hukungnge nasengnge 
allebbireng seddi seddi tau , motega tega monro. 

Passaleng 7 

Sininna rupa tau nappunai hak riasengnge sanreseng hukung na de' gaga 
ripasilaingeng. Nappunai maneng hak pada ri sininna pangkaukang makassara 
na mappassae ye de'e nasituju sibawa Ada assamaturusengnge, na sininna ada 
salae ye pancajie appassang na akkasarakangnge. 

Passaleng 8 

Sininna rupa tau napunnai hak riasengnge makkuraga addecengeng ri 
pengadilan nasional'e molaie jamang jamang sala ye de e nasituju hak hak 
marilaleng ye napuwere Undang Undang Dasar na hukungnge. 

Passaleng 9 

Degaga seddi rupa tau wedding ri tikkeng, ri tahang na riabbiang pappada 
olokoloe' 

Passaleng 10 

Sininna rupa tau , ri passamai, nappunai hak ri paradilang adele'e na ri 
peradilang bebasae' na de' namatane ciwali, ri laleng ripattette riasengnge hak 
na kewajibang kewajibanna na rilaleng sininna tuntutanna pidana ye 
ripettuangngi. 

Passaleng 1 1 

1. Sininna rupa tau ye dituntue nasaba riaseng mappigau assalang ri 
hukungnge depa diaseng salah, lettu ripabuttiangngi assalanna menuru 
hukungnge rilalenna pengadilang ye pada naisseng maneng tauwe, 
naengka diarengngi jaminang napperelluangngengngi belai alena. 



2. Degaga seddi rupa tau wedding ripassa mappigau assalang hukung 
nasaba pangkaukang ye dee'panatama mencaji assalang hukung menuru 
Undang Undang Nasionale arega internasionale, narekko ye 
pangkaukangnge ri pigau . Deto wedding ripettu hukumanna lebbih 
matane pole hukung ye sitinajae pappada riwettunna assalangnge ri 
pigau. 

Passaleng 12 

Sininna rupa tau de' wedding riganggu urusang alena, keluargana, ruma 
ranggana, na de wedding diteru terusi sure surena. Na lebbipi de wedding ri 
halangi na ri keccaki riaseng siri'na tauwe. Nasaba pura nappunai hak 
riasengnge sanreseng hukung. 

Passaleng 13 

1. Sininna rupa tau nappunai riasengnge kebebasang monro rilalenna seddi 
negara. 

2. Sininna rupa tau nappunai hak monro ri sininna negarae', makkotoro ko 
maeloi monro ri negarana arega maelo lisu ri negarana. 

Passaleng 14 

1. Sininna rupa tau nappunai hak massapa na napaneddingi riaseng 
akkituoreng ri negara laingnge narekko maelo nasalamakkangngi alena 
pole passappana. 

2. lyana ye hak'e dewedding ri pake riwettu ri peppeng narisappa nasaba 
tongeng tongeng napigau aggaukeng salae' ye dee' gaga hubunganna 
sibawa politik, arega napigau pangkaukangnge nasaba denaseddi laleng 
sibawa tujuang ammulangenna Asseddingenna Bangsa Bangsae'. 

Passaleng 15 



1. Sininna rupa tauwe nappuna hak mancaji riaseng warga negara. 

2. Degaga seddi tau wedding riteru terusi palukai kewarga negaraanna 
arega de diterimai haknya sellei kewarga negaraanna. 

Passaleng 16 

1. Sininna rupa tau urane na makkunraie ye maggangkani ballege umuruna, 
temmangki ri batasi assaleng bangsana, warga negarana arega agamana 
nappunai hak riasengnge nikkah na napunnai seddi seddi keluarga. lanatu 
pada napunnai hak ye e' teddipasilaingeng ri laleng perkawinanna, na 
riwettu na lalengi perkawinanna na riwettunna maeloi sitellereng. 

2. Degaga riaseng passang rilalenna perkawinangnge, pappilenapi, elonapi 
na situjuipi makkunraie na urane. 

3. Riasengnge keluarga ripasseddi riasengnge appaseddiang marilaleng 
pole masyaraka'e nanapunnai hak sanreseng pole masyarakae na 
negarae. 

Passaleng 17 

1. Sininna rupa tauwe nappunai hak riasengnge assugireng na 
warangparang, mo nappunnangi seddi tau arega nappunnangi sibawa tau 
laingnge. 

2. Degaga seddi rupa tau wedding ripassa malai assugirenna na 
warangparanna. 

Passaleng 18 

Sininna rupa tau nappunai hak riasengnge kebebasang ri laleng mappikkiri, 
pattennang atinna na agamana, arega lecce agama na atteppereng, na 
kebebasang panessai agama na atteprenna arega napagguruangngi na 
nalalengi. Arega naola manengngi ajarang agamana mo cuale alena arega 
massamangngi sibawa tau laingnge. Ri olona tau maegae arega cuale alena. 



Passaleng 19 

Sininna rupa tauwe nappunai maneng riasengnge hak na kebebasang mampau 
ada nasengnge tongeng. lanaro hak e' muttama toni rilalenna kebebasang 
nappunai pendapat tenriganggu mo ripau rilalenna sininna beritae. 

Passaleng 20 

1. Sininna rupa tauwe nappunai riasengnge hak na kebebasang sipulung na 
pada tudang sipulung. 

2. Degaga seddi tau weddi dipassangangi tama rilalenna seddi 
assipulungenge. 

Passaleng 21 

1. Sininna rupa tau nappunai hak maccue rilalenna pemerintahan negarana, 
langsungne arega pole wakkele wakkele purae napilei. 

2. Sininna rupa tau pada nappunai hak na kesempatang ripaenre pangka'na 
pole pemerintahan negarana. 

3. Akkelorenna taumegae sibole bolena mancaji sanreseng akkuasana 
pemerintae, akkelorengnge yede sibole bole ripalebbangi rilaleng 
Pemilihan Umum ye ripigau ri wettu purae ripatentungi nahadere maneng 
na naisseng maneng tau maegae. Arega engka cara ye weddingengngi 
rijamingngi kebebasanna mappile. 

Passaleng 22 

Sininna rupa tau, riasengnge anggota masarakae' nappunai hak appunangeng, 
assalasurengeng, ade na allebireng ye napurennuang maneng riasengnge rupa 
tau, wedding riola riasengnge makkuraga ri laleng bangsata mo'ribangsa 
laingnge ri linoe. Sibawa ye dee' nasisalang riaseng peraturanna seddi negara. 

Passaleng 23 



1. Sininna rupa tauwe nappunai hak riaseng ajjamang, nappunai hak 
mappile jamang , nappunai hak ye rilalenna syara' syara' jamangnge ye 
adelee' ye mappisaroe nasibole bolena engka nattoangeng ko de gaga 
jama jamanna. 

2. Sininna rupa tau tewwedding dipasilaingeng, nappunai maneng hak runtu 
wassele papada egana narekko pappada jamang jamanna. 

3. Sininna rupa tau majjamae nappunai hak peneddingiwi wassele adele'e 
na mappisaroe, ye weddingi padacengi na palebbiri attuwongena ri alena 
na keluargana, narekko parellu napunnai riasengnge assanreseng 
addecengeng ye weddingnge nattoangang ri laleng laingnge. 

4. Sininna rupa tau nappunnai hak patettongi arega muttama rilalenna erikat 
serikat pekerjae' koeloi nalindungi kepentinganna. 

Passaleng 24 

Sininna rupa tau nappunai hak riaseng attennangeng na pakansi sibawa 
ripattentui wettunna ajamangnge na wettu pakansie ,na tette natarima gajinna. 

Passaleng 25 

1. Sininna rupa tau nappunai hak paneddingi e riaseng addecengeng tuwo 
rilinoe, attennangeng ri laleng alena sibawa keluargana. Muttama toni 
riaseng hak ri si ninna wedding napake'e, pakeanna, bolana, nasininna 
pabburana ko malasai arega sininna pajjampa ye napareluangengngi , na 
nappunai to hak riasengnge jaminan narekko degaga jamang jamanna, 
narekko malasai, narekko sala salangangi arega sininna wettu ye 
mappancajie kuranna wassele'na assaleng tenniya ye nattungkaiye. 

2. Indona na ana' ana'e nappunai hak lolonganngi riasengnge pammase na 
bantuang malebbie, sininna ana' ana'e ye rijajiangngi ri lalenna keluarga 
madecengnge arega ri jajiang mencaji ana' bule. Parellu riasengngi 
addecengeng tuwong na teddipasilaingeng. 



Passaleng 26 

1. Sininna rupa tau nappunai hak paneddingi riasengnge massikola. 
Riasengnge massappa paddissengeng ri lalenna assikolangnge dena 
parellu di waja sibole bole riwettunna mappamula sikola na pendidikan 
dasar'e . 

2. Ammulangenna massikolae parellu ri wajibkan. Ye assikolang tekni'e na 
kejuruangnge parellu natamaki maneng tauwe mappakkotoro riasengnge 
assikolang matanre koparellu natamaki maneng sininna tauwe narekko 
wedding coco. Assikolangnge parellu ripattuju nasaba ianatu 
addecengeng rialena seddi tau na pada mita deceng. Paddisengeng ye 
riappue riassikolange ianarito pancaji rupa tauwe pada sipakalebbireng, 
pada sipakamase ripadanna sinna bangsae. 

3. la naro riasengnge tau matoa nappunai hak na parellu na pileangangngi 
sikola ye kira kira cocongngi nolae pada ana anana'. 

Passaleng 27 

1. Sininna rupa tau nappunai hak molai laleng abbiasang ade ri lalenna 
masyarakae, napaneddingiwi riaseng elong kelong, na napaneddingi toi 
riasengnge addeeecengeng na gunana assikolangnge. 

2. la naro rupa tau nappunai hak riasengnge lolongan perlindunganng na 
addecengngeng riasengnge attuong ri linoe na ri aherae. 

Passaleng 28 

Sininna rupa tau nappunai hak ri asengnge addecengeng tuwo ri linoe na sininna 
hak kebebasan pura taruki maneng ri laleng na ada assaturuseng na sibole 
bolena riala sanreseng. 

Passaleng 29 



1. Sininna rupa tau nappunai riaseng kewajiban ri masyaraka onrongna 
monro tuwe pawekkemaneng sininna alebbireng rialena. 

2. Rilaleleng ri paddupana riasengnge hak-hakna kebebasangnge sininna 
rupa tauwe paerlu tunru ribatasang tanrang purae ripatentuang ri undang- 
undangnge ye tujuanna na jaming maneng ri asengngnge ada tongngeng 
na allabbireng ri hak-hakna kebebasanna to laingnge. 

3. la naritu ri asengnge hak-hak na kebebasangnge temmaka weddingi riola 
narekko de'na si maturu sibawa tujuaanna na peinsipna Assimaturusenna 
bangsa-bangsae. 

Passaleng 30 

Degaga mo seddi rilalenna ada assamaturusengnge napalalo ri tafsir 
nasenggnge dibukkang laleng seddi negara, kelompk, iya ga seddi rupa tau 
nappunai hak nateru terrusi nasengnge mappigau pangkaukang salae ye 
wedding na solangi riasengnge allebbirirenna hak-hakna kebebasang 
kebebasang ye tarukie ri lalenna ada assaturusengnge. 



